**Telki Község**

**Polgármestere**

**Előterjesztés**

**Telki Óvoda nyári nyitvatartási rendjéről**

**Az előterjesztés mellékletei**: 1 db

**Az előterjesztést tárgyalja**: képviselő-testület

**Az előterjesztés elfogadása**: egyszerű többségű szavazatot igényel.

A nemzeti közneveléstől szóló 2011. évi CXC. törvény 83. § (2) bekezdés b) pontja értelmében a fenntartó „dönt az óvodába történő jelentkezés módjáról, az óvodai általános felvételi időpontról, az óvoda heti és éves nyitvatartási idejének meghatározásáról.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 3. § (7) bekezdése értelmében „az óvoda nyári zárva tartásáról legkésőbb február tizenötödikéig… a szülőket tájékoztatni kell.”

A fentiek alapján tehát a fenntartónak kell meghatározni az óvodák nyári nyitva tartását, ugyanakkor erre az időszakra gondoskodni kell a zárva tartó óvodába járó gyermekek megfelelő ellátásáról abban az esetben, ha szüleik a munkavégzésük, betegségük vagy egyéb ok miatt nem tudják megoldani gyermekük nyári felügyeletét.

Az elmúlt évhez hasonlóan a két telephelyen működő óvoda a nyári időszakban nem tart folyamatosan zárva.

Az Óvoda a Harangvirág utcai telephelyen 2016. július 25-től 2016. augusztus 21-ig, míg a Tengelice utcai Óvoda 2016. június 27-től július 24-ig tartana zárva, biztosítva ezzel az óvodai ellátás a teljes nyári időszakra.

Telki, 2018. január 18.

Deltai Károly

polgármester

**Határozati javaslatok**

**Telki község**

**Képviselő-testülete**

**/2018 ( I. .) Öh. számú**

**Határozata**

**Telki Óvoda nyári nyitvatartási rendjéről**

Telki Község képviselő-testülete a Telki Óvoda nyári zárva tartás időpontját az alábbiak szerint határozza meg:

1. Telki Óvoda Harangvirág utcai székhelyének nyári zárva tartásának időpontja: 2018. július 3-tól 2016. augusztus 26-ig tart.

2. Telki Óvoda Tengelice utcai telephely nyári zárva tartásának időpontja: 2016. július 2-től 2016. július 29-ig tart.

3. A Képviselő-testület megbízza az intézmény vezetőjét, hogy az óvoda nyári zárva tartásának időpontjáról legkésőbb február 15-ig tájékoztassa a szülőket.

Határidő: azonnal

Felelős: Óvodavezető